Bakte kaker og røykte hasj

Den hasj-tiltalte 50-åringens samboer, kona til et Hells Angels-medlem, og tre damer til på over 40, møttes hver uke for å bake kaker, drikke te og "jabbe". I tillegg røykte de hasj og lånte penger av 50-åringen.

Publisert: Publisert: 9. september 2014

I denne hytta i Hommersåk-området ble det funnet hasj for flere millioner kroner.

Denne artikkelen er over seks år gammel

DAG 1 AV HASJ-RETTSSAKEN:

Les også Skylder på mystisk hettemann

DAG 2 AV HASJ-RETTSSAKEN:

— Betalte Kakeklubb-damene dere penger for hasj?

Statsadvokat og aktor Tormod Haugnes gikk rett på sak da det gjenstod minutter av dag to av rettssaken i Jæren tingrett tirsdag. Kvinnen i vitneboksen var samboeren til hovedmannen (50) i distriktets største hasj-sak. Politiet har beslaglagt 204 kilo hasj, 4,5 millioner kroner i kontanter og vil inndra verdier på over ti millioner kroner. Hovedmannen var langvarig ufør. Samboeren hadde ikke jobbet siden 2011. Tirsdag spurte aktor begge to ut om en sosial tilstelning i regi av samboeren: Kakeklubben.

Les også Helerisiktet venninnegjeng løslatt

— Det var meg og fire venninner som møttes hver uke for å bake kaker, drikke te og "jabbe", fortalte den 51 år gamle tiltalte kvinnen.

— Røykte dere hasj på Kakeklubben?

— Ja. Alle utenom en av oss.

BAKGRUNN:

Les også Den store revejakta

Hells Angels-kone

Svaret på spørsmålet som er stilt i begynnelsen var imidlertid som følger:

"Nei. Absolutt ikke".

Grunnen til at Haugnes spurte om dette var fordi alle damene satte inn penger på hovedmannen sin konto. Samboeren forklarte at dette var tilbakebetaling av lån. Statsadvokaten kjøpte ikke den forklaringen.

— Hvorfor ber de en som er uføretrygdet om pengelån og hvorfor stoppet innbetalingene da dere ble pågrepet?

— De visste at han drev med biler og hadde penger. Innbetalingsstoppen må du spørre dem om selv.

Samboeren er ikke tiltalt for å ha omsatt hasj, men kun for bruk og for heleri. Hun skal ha mottatt over 1,5 millioner hasj-kroner av hovedmannen. Samboeren har forklart at hun ikke kjente til samboerens hasj-virksomhet.

Les også Tiltalene mot hasj-ligaen klar

— Er hun blitt trodd på når hun sier at hun ikke kjente til hasj-omsetningen?

— Nei jeg vil heller si at det er snakk om at det ikke kunne bevises utover enhver rimelig tvil, sa statsadvokaten til Aftenbladet i en av pausene.

Han var også nysgjerrig på hennes sosiale krets. Spesielt ettersom en av kakeklubb-damene er kona til et fullverdig Hells Angels-medlem.

Inger Marie Sunde er forsvarer for den tiltalte kvinne. Foto: Jarle Aasland

Spanderte Brasil tur på HA-medlem

— Du spanderte en Brasil-tur på et fullverdig HA-medlem. Du sier at du ikke snakker engelsk eller portugisisk, men likevel dro du til Brasil. Og så ender alt dette med at du investerer 200.000 kroner i en leilighet der? Det får jeg ikke til å harmonere.

Aktor Tormod Haugnes begynte dagen med å fortsette utspørringen av den hovedtiltalte 50-åringen. Han, samboeren, HA-medlemmet og kona hans hadde dratt på tur til Brasil i 2011. "Bare ferie" hevder både hovedmannen og samboeren hans. I etterkant ble 200.000 kroner satt over til brasiliansk konto som samboerparet hevder de ikke vet hvem tilhører.

— Vi ble lokket med en timeshare-leilighet. Vi satte over penger, men det var ingen leilighet. Vi ble lurt, sa hovedmannen.

Statsadvokaten mistenker imidlertid hvitvasking.

— Det er litt rart at dere ikke forfulgte saken når det er snakk om så mye penger, kommenterte han.

Det er fortsatt lenge til vi får konklusjonen i tingretten. I morgen fortsetter rettssaken med samboeren i vitneboksen. To av de tiltalte har foreløpig kun vært tilskuere. Hovedmannen forklarte seg også om verkstedet i Vagleveien han investerte i sammen med Hassan (fiktivt navn). Mye av det som kom opp var det samme som Hassan har sagt tidligere. Det kan du lese her. I tillegg til Hassan skal oljeingeniøren som eide hytta der 113 kilo hasj fortsatt forklare seg for retten.

LES OGSÅ:

Publisert: Publisert: 9. september 2014 19:27